The Glass House (TV film)
<s>The Glass House () je američki televizijski film snimljen u režiji Tomas Griesa i premijerno prikazan na programu mreže CBS početkom 1972. godine.</s><s>Po žanru je zatvorska drama, a protagonisti, koje tumače Alan Alda i Clu Gulager, su univerzitetski profesor koji je u zatvoru završio zbog ubistva na mah i mladi, idealistički čuvar.</s><s>Radnja počinje istog dana kada tamo prvi puta dođu i prikazuje kako se sudaraju sa novim, brutalnim svijetom kojim upravlja psihopatski vođa zatvorske bande, a čiji lik tumači Vic Morrow.</s><s>Film je nastao po sinopsisu koji je bio napisao Truman Capote, pisac koji je bio stekao ugled književnim djelima njegove tematike, a sadržaj je velikim dijelom odražavao dominantno liberalne stavove u tadašnjem američkom društvu, odnosno preispitivao je sve društvene represivne institucije, uključujući zatvor.</s><s>Sniman je u Utahu na autentičnim lokacijama u stvarnom zatvoru sa stvarnim zatvorenicima kao statistima, te je Alan Alda, prema kasnijim navodima u vlastitim memoarima, postao žrtvom kratkotrajnog pokušaja otmice od strane dva zatvorenika koji su ga mislili uzeti kao taoca i pobjeći.</s><s>Nakon premijere je dobio izuzetno dobre kritike, a što je potaklo da se nekoliko mjeseci kasnije u kino-dvoranama pojavi proširena i necenzurirana verzija sa scenama psovki, golotinje i eksplicitnog nasilja.</s><s>Prikazan je na Filmskom festivalu u San Sebastianu gdje je osvojio nagradu Zlatna školjka.</s>

<s>Uloge
 Vic Morrow ...</s><s>Hugo Slocum
 Alan Alda ...</s><s>Jonathon Paige
 Clu Gulager ...</s><s>Brian Courtland
 Billy Dee Williams ...</s><s>Lennox
 Kristoffer Tabori ...</s><s>Allan Campbell
 Dean Jagger ...</s><s>Upravnik zatvora Auerbach
 Scott Hylands ...</s><s>Ajax
 Edward Bell ...</s><s>Sinclair
 Roy Jenson ...</s><s>Čuvar Brown
 Alan Vint ...</s><s>Bree
 Luke Askew ...</s><s>Bibleback
 Tony Mancini ...</s><s>Steve Berino
 G. Wood ...</s><s>Pagonis (nenaveden na špici)</s>

<s>External links</s>

<s>Američki filmovi
Dramski filmovi
Zatvorski filmovi</s>

